CELEX: 32022R0202
Language: mt
Date: 2022-02-14 00:00:00
Title: Regolament ta’ Implimentazzjoni tal-Kummissjoni (UE) 2022/202 tal-14 ta’ Frar 2022 li jikkoreġi r-Regolament ta’ Implimentazzjoni (UE) 2017/2470 li jistabbilixxi l-lista tal-Unjoni tal-ikel ġdid (Test b’rilevanza għaż-ŻEE)

15.2.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 33/41
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2022/202
         tal-14 ta’ Frar 2022
         li jikkoreġi r-Regolament ta’ Implimentazzjoni (UE) 2017/2470 li jistabbilixxi l-lista tal-Unjoni tal-ikel ġdid
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2015/2283 tal-Parlament Ewropew u tal-Kunsill tal-25 ta’ Novembru 2015 dwar ikel ġdid, li jemenda r-Regolament (UE) Nru 1169/2011 tal-Parlament Ewropew u tal-Kunsill u li jħassar ir-Regolament (KE) Nru 258/97 tal-Parlament Ewropew u tal-Kunsill u r-Regolament tal-Kummissjoni (KE) Nru 1852/2001 (1), u b’mod partikolari, l-Artikolu 8 tiegħu,
         Wara li kkonsultat mal-Kumitat Permanenti dwar il-Pjanti, l-Annimali, l-Ikel u l-Għalf,
         Billi:
         
                     (1)
                  
                  
                     Skont l-Artikolu 8 tar-Regolament (UE) 2015/2283, sal-1 ta’ Jannar 2018 il-Kummissjoni kellha tistabbilixxi l-lista tal-Unjoni tal-ikel ġdid awtorizzat jew notifikat skont ir-Regolament (KE) Nru 258/97 tal-Parlament Ewropew u tal-Kunsill (2).
                  
               
                     (2)
                  
                  
                     Il-lista tal-Unjoni tal-ikel ġdid awtorizzat jew innotifikat skont ir-Regolament (KE) Nru 258/97 ġiet stabbilita bir-Regolament ta’ Implimentazzjoni tal-Kummissjoni (UE) 2017/2470 (3).
                  
               
                     (3)
                  
                  
                     Il-Kummissjoni identifikat xi żbalji fl-Anness tar-Regolament ta’ Implimentazzjoni (UE) 2017/2470. Jenħtieġu l-korrezzjonijiet sabiex l-operaturi tan-negozji tal-ikel u l-awtoritajiet kompetenti tal-Istati Membri jingħataw ċarezza u ċertezza legali, u b’hekk jiġi żgurat li l-lista tal-Unjoni tal-ikel ġdid tiġi implimentata u użata kif suppost.
                  
               
                     (4)
                  
                  
                     L-ikel il-ġdid il-“ħaxixa aromatika Cistus incanus L. Pandalis” ġie awtorizzat taħt ċerti kundizzjonijiet tal-użu skont l-Artikolu 5 tar-Regolament (KE) Nru 258/97. Fl-ispeċifikazzjonijiet ta’ dan l-ikel il-ġdid, bi żball ma ddaħħlitx l-informazzjoni li l-ikel il-ġdid jikkonsisti mill-partijiet maqtugħin u mnixxfin ta’ Cistus incanus L. Pandalis li jikbru ’l fuq mill-art (ir-rimjiet il-ġodda b’partijiet għudin). Barra minn hekk, bi żball fl-ispeċifikazzjonijiet inżiedet informazzjoni dettaljata dwar il-kompożizzjoni tal-ikel il-ġdid li l-applikant kien ressaq bħala informazzjoni supplimentari, li ma kinitx inkluża fl-opinjoni li tat l-awtorità kompetenti Ċeka, u li mhi meħtieġa la għall-valutazzjoni tas-sikurezza u lanqas għall-karatterizzazzjoni tal-prodott. Għaldaqstant, jenħtieġ li din l-informazzjoni titneħħa. Għalhekk jenħtieġ li jiġu kkoreġuti l-ispeċifikazzjonijiet dwar il-“ħaxixa aromatika Cistus incanus L. Pandalis” fit-Tabella 2 tal-Anness tar-Regolament ta’ Implimentazzjoni (UE) 2017/2470.
                  
               
                     (5)
                  
                  
                     Ir-Regolament ta’ Implimentazzjoni (UE) 2021/1318 (4) kien ikkoreġa l-lista tal-Unjoni tal-ikel il-ġdid awtorizzat u daħħal fiha l-ikel il-ġdid “L-Metilfolat tal-Kalċju”, li minkejja li kien ġie awtorizzat taħt ċerti kundizzjonijiet tal-użu fl-2008 mill-awtorità kompetenti Irlandiża f’konformità mar-Regolament (KE) Nru 258/97, bi żball ma ddaħħalx fil-lista tal-Unjoni meta ġiet stabbilita l-ewwel lista. Fil-kundizzjonijiet tal-użu tal-“L-Metifolat tal-Kalċju” fis-supplimenti tal-ikel kif iddefiniti fid-Direttiva 2002/46/KE tal-Parlament Ewropew u tal-Kunsill (5), li kienu mdaħħla fil-lista tal-Unjoni, bi żball tħallew barra t-trabi u t-tfal iż-żgħar mill-grupp tal-utenti fil-mira, filwaqt li l-awtorizzazzjoni oriġinali kienet tawtorizza dak l-użu. Għaldaqstant, tenħtieġ korrezzjoni tal-entrata tal-“L-Metilfolat tal-Kalċju” fit-Tabella 1 tal-Anness tar-Regolament ta’ Implimentazzjoni (UE) 2017/2470.
                  
               
                     (6)
                  
                  
                     Il-limiti tal-merkurju (≤ 1,0 mg/kg) u tal-platinu (≤ 2 mg/kg) fl-ispeċifikazzjonijiet tal-“L-Metilfolat tal-Kalċju” stabbiliti fir-Regolament ta’ Implimentazzjoni (UE) 2021/1318 jirreferu għal-limiti fl-ispeċifikazzjonijiet ta’ dan l-ikel ġdid awtorizzat bir-Regolament Delegat tal-Kummissjoni (UE) 2021/571 (6) bħala sors ta’ folat fil-formula tat-trabi, fil-formula tal-prosegwiment, fl-ikel ipproċessat biċ-ċereali, u fl-ikel tat-trabi. Madankollu, il-limiti ta’ ≤ 1,5 mg/kg għall-merkurju u ta’ ≤ 10 mg/kg għall-platinu fl-ispeċifikazzjonijiet kienu wkoll awtorizzati oriġinarjament mill-awtorità kompetenti Irlandiża fl-2008, abbażi ta’ opinjoni favorevoli dwar is-sikurezza tal-ikel il-ġdid tal-Awtorità Ewropea dwar is-Sigurtà fl-Ikel (7). Għaldaqstant, jeħtieġ li t-Tabella 2 tal-Anness tar-Regolament ta’ Implimentazzjoni (UE) 2017/2470 tiġi korretta skont dan.
                  
               
                     (7)
                  
                  
                     Jenħtieġ li r-Regolament ta’ Implimentazzjoni (UE) 2017/2470 li jistabbilixxi l-lista tal-Unjoni tal-ikel ġdid jiġi korrett skont dan.
                  
               ADOTTAT DAN IR-REGOLAMENT:
         
            Artikolu 1
            L-Anness tar-Regolament ta’ Implimentazzjoni (UE) 2017/2470 huwa kkoreġut f’konformità mal-Anness ta’ dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, l-14 ta’ Frar 2022.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 327, 11.12.2015, p. 1.
         
            (2)  Ir-Regolament (KE) Nru 258/97 tal-Parlament Ewropew u tal-Kunsill tas-27 ta’ Jannar 1997 dwar l-ikel il-ġdid u l-ingredjenti tal-ikel il-ġdid (ĠU L 43, 14.2.1997, p. 1).
         
            (3)  Ir-Regolament ta’ Implimentazzjoni tal-Kummissjoni (UE) 2017/2470 tal-20 ta’ Diċembru 2017 li jistabbilixxi l-lista tal-Unjoni tal-ikel ġdid skont ir-Regolament (UE) 2015/2283 tal-Parlament Ewropew u tal-Kunsill dwar ikel ġdid (ĠU L 351, 30.12.2017, p. 72).
         
            (4)  Ir-Regolament ta’ Implimentazzjoni tal-Kummissjoni (UE) 2021/1318 tad-9 ta’ Awwissu 2021 li jikkoreġi r-Regolament ta’ Implimentazzjoni (UE) 2017/2470 li jistabbilixxi l-lista tal-Unjoni tal-ikel ġdid, id-Deċiżjoni 2008/968/KE li tawtorizza t-tqegħid fis-suq ta’ żejt għani bl-aċtu arakidoniku minn Mortierella alpina bħala ingredjent ġdid tal-ikel u r-Regolament ta’ Implimentazzjoni (UE) 2020/484 li jawtorizza t-tqegħid fis-suq tal-latto-N-tetraożju bħala ikel ġdid (ĠU L 286, 10.8.2021, p. 5).
         
            (5)  Id-Direttiva 2002/46/KE tal-Parlament Ewropew u tal-Kunsill tal-10 ta’ Ġunju 2002 dwar l-approssimazzjoni tal-liġijiet tal-Istati Membri dwar is-supplimenti tal-ikel (ĠU L 183, 12.7.2002, p. 51).
         
            (6)  Ir-Regolament Delegat tal-Kummissjoni (UE) 2021/571 tal-20 ta’ Jannar 2021 li jemenda l-Anness tar-Regolament (UE) Nru 609/2013 tal-Parlament Ewropew u tal-Kunsill fir-rigward tal-lista ta’ sustanzi li jistgħu jiġu miżjuda mal-formula tat-trabi u mal-formula tal-prosegwiment, mal-ikel tat-trabi u mal-ikel proċessat biċ-ċereali (ĠU L 120, 8.4.2021, p. 1).
         
            (7)  EFSA Journal (2004) 135, 1-20.
      
      
         
            ANNESS
            L-Anness tar-Regolament ta’ Implimentazzjoni (UE) 2017/2470 huwa kkoreġut kif ġej:
            
                        (1)
                     
                     
                        l-entrata tal-“L-Metilfolat tal-Kalċju” hija sostitwita b’dan li ġej:
                        
                                    (a)
                                 
                                 
                                    fit-Tabella 1 (L-ikel il-ġdid awtorizzat):
                                    
                                                L-ikel il-ġdid awtorizzat
                                             
                                             
                                                Il-kundizzjonijiet li fihom jista’ jintuża l-ikel ġdid
                                             
                                             
                                                Rekwiżiti tat-tikkettar speċifiċi oħrajn
                                             
                                             
                                                Rekwiżiti oħrajn
                                             
                                          
                                                “L-Metilfolat tal-Kalċju
                                                
                                             
                                             
                                                
                                                   Il-Kategorija tal-ikel speċifikat
                                                
                                             
                                             
                                                
                                                   Livelli massimi (espressi bħala aċidu foliku)
                                                
                                             
                                             
                                                Id-denominazzjoni tal-ikel il-ġdid fuq it-tikketti tal-oġġetti tal-ikel li fihom dan l-ikel għandha tkun ‘L-Metilfolat tal-Kalċju’.”
                                             
                                             
                                                 
                                             
                                          
                                                Ikel għal skopijiet mediċi speċjali u bħala sostitut tad-dieta kollha għall-kontroll tal-piż kif iddefinit fir-Regolament (UE) Nru 609/2013
                                             
                                             
                                                F’konformità mar-Regolament (UE) Nru 609/2013
                                             
                                          
                                                Formuli tat-trabi u formula tal-prosegwiment kif iddefinit fir-Regolament (UE) Nru 609/2013
                                             
                                             
                                                F’konformità mar-Regolament (UE) Nru 609/2013
                                             
                                          
                                                Ikel ipproċessat biċ-ċereali u ikel tat-trabi maħsub għat-trabi u għat-tfal iż-żgħar kif iddefinit fir-Regolament (UE) Nru 609/2013
                                             
                                             
                                                F’konformità mar-Regolament (UE) Nru 609/2013
                                             
                                          
                                                Is-supplimenti tal-ikel kif iddefiniti fid-Direttiva 2002/46/KE
                                             
                                             
                                                F’konformità mad-Direttiva 2002/46/KE
                                             
                                          
                                                Ikel iffortifikat f’konformità mar-Regolament (KE) Nru 1925/2006
                                             
                                             
                                                F’konformità mar-Regolament (KE) Nru 1925/2006
                                             
                                          kif ukoll
                                 
                              
                                    (b)
                                 
                                 
                                    fit-Tabella 2 (Speċifikazzjonijiet):
                                    
                                                L-ikel il-ġdid awtorizzat
                                             
                                             
                                                Speċifikazzjonijiet
                                             
                                          
                                                “L-Metilfolat tal-Kalċju
                                                
                                             
                                             
                                                
                                                   Deskrizzjoni:
                                                
                                                L-ikel il-ġdid huwa prodott permezz ta’ sinteżi kimika li tibda mill-aċidu foliku.
                                                Huwa trab kristallin ta’ lewn abjad għal safrani ċar, kważi bla riħa, ftit li xejn solubbli fl-ilma u kemxejn solubbli jew insolubbli fil-biċċa l-kbira tas-solventi organiċi.
                                                
                                                   Definizzjoni:
                                                
                                                Formula kimika: C20H23CaN7O6
                                                
                                                Isem sistematiku: N-[4-[[[(6S)-2-ammino-1,4,5,6,7,8-eżaidro-5-metil-4-osso-6-pteridinil]metil]ammino]benżoil]-L-aċidu glutamiku, melħ tal-kalċju.
                                                Numru CAS: 129025-21-4 (Melħ tal-kalċju bi proporzjon mhux speċifikat ta’ L-5-MTHF/Ca2+) u 151533-22-1 (Melħ tal-kalċju bi proporzjon speċifikat 1:1 ta’ L-5-MTHF/Ca2+).
                                                Piż molekulari: 497,5 Daltons
                                                Sinonimi: L-Metilfolat, kalċju; Aċidu L-5-metiltetraidrofoliku, melħ tal-kalċju [(L-5-MTHF-Ca)]; aċidu (6S)-5-metiltetraidrofoliku, melħ tal-kalċju [(6S)-5-MTHF-Ca]; aċidu (6S)-5-metil-5,6,7,8-tetraidropterojl-L-glutamiku, melħ tal-kalċju, u aċidu L-5-metil-tetraidrofoliku (L-5-MTHF) mingħajr il-katjon speċifikat.
                                                Formula strutturali:
                                                
                                                   
                                                
                                                   Karatteristiċi
                                                
                                                Purità: > 95 % (Bażi niexfa)
                                                Ilma: ≤ 17,0 %
                                                Kalċju (fuq bażi anidra u ħielsa minn solventi): 7,0 - 8,5 %
                                                D metilfolat tal-kalċju (6R αS isomeru): ≤ 1,0 %
                                                Folati u sustanzi relatati oħra: ≤ 2,5 %
                                                Etanol: ≤ 0,5 %
                                                
                                                   Kontaminanti
                                                
                                             
                                          
                                                Trabi u tfal żgħar
                                             
                                             
                                                Il-popolazzjoni ġenerali minbarra t-trabi u t-tfal iż-żgħar
                                             
                                          
                                                Ċomb: ≤ 1 mg/kg
                                             
                                             
                                                Ċomb: ≤ 1 mg/kg
                                             
                                          
                                                Boron: ≤ 10 mg/kg
                                             
                                             
                                                Boron: ≤ 10 mg/kg
                                             
                                          
                                                Kadmju: ≤ 0,5 mg/kg
                                             
                                             
                                                Kadmju: ≤ 0,5 mg/kg
                                             
                                          
                                                Merkurju: ≤ 1,0 mg/kg
                                             
                                             
                                                Merkurju: ≤ 1,5 mg/kg
                                             
                                          
                                                Arseniku ≤ 1,5 mg/kg
                                             
                                             
                                                Arseniku ≤ 1,5 mg/kg
                                             
                                          
                                                Platinu ≤ 2 mg/kg
                                             
                                             
                                                Platinu ≤ 10 mg/kg
                                             
                                          
                                                
                                                   Kriterji mikrobijoloġiċi:
                                                
                                                Għadd totali tal-batterji aerobiċi vijabbli: ≤ 1 000  UJK/g
                                                Għadd totali ta’ ħmira u moffa: ≤ 100 UJK/g
                                             
                                          
                                                CFU: Unitajiet li Jiffurmaw il-Kolonji”
                                             
                                          
                              
                  
                        (2)
                     
                     
                        l-entrata tal-“ħaxixa aromatika Cistus incanus L. Pandalis” fit-Tabella 2 (Speċifikazzjonijiet) hija sostitwita b’dan li ġej:
                        
                                    L-ikel il-ġdid awtorizzat
                                 
                                 
                                    Speċifikazzjonijiet
                                 
                              
                                    “’Ħaxixa aromatika Cistus incanus L. Pandalis’
                                 
                                 
                                    
                                       Deskrizzjoni:
                                    
                                    ħaxixa aromatika Cistus incanus L. Pandalis; speċi tal-familja Cistaceae nattiva tal-Penisola Chalkidiki fir-reġjun tal-Mediterran.
                                    L-ikel il-ġdid jikkonsisti mil-partijiet maqtugħin u mnixxfin ta’ Cistus incanus L. Pandalis li jikbru ’l fuq mill-art (ir-rimjiet il-ġodda b’partijiet għudin).”